લોકોના ધ્યાન પર એ બાબત લાવવાની ખાસ જરૂર છે કે તેમનું આરોગ્ય આજે જમીનની જે ફળદ્રુપતા છે તેના પર નિર્ભર હશે. કૃત્રિમ ખાતરો જમીનની ફળદ્રુપતા અને આરોગ્યનો નાશ કરે છે. સેન્દ્રિય ખાતર જમીનને તાકાત અને જીવન બક્ષે છે. અનેક પ્રકારની બીમારીઓથી બચાવી પ્રજાને સુખી-સમૃદ્ધ-નિરોગી અને ગુણવાન કરવી હોય તો તેનું મૂળ દેશી છાણ આધારિત અર્થતંત્ર છે. કુદરતી ખાતરથી પૌષ્ટિક-સાત્ત્વિક આહાર સસ્તા દરે મળી શકે. આવા ભોજનથી ભાવિ પેઢી સ્વસ્થ-તંદુરસ્ત બની શકે છે. મન અને વિચારો નિર્મળ થાય છે.